ປະເທດໄທມີຂະໜາດໃຫຍ່ເປັນອັນດັບທີ່ 51 ຂອງໂລກ ມີເນື້ອທີ່ 513,115 ຕາຣາງກິໂລແມັດແລະມີປະຊາກອນຫຼາຍເປັນອັນດັບທີ່ 20 ຂອງໂລກຄືປະມານ 66 ລ້ານຄົນ ກັບທັງຍັງເປັນປະເທດອຸສາຫະກຳໃໝ່ ໂດຍມີຣາຍໄດ້ຫຼັກຈາກພາກອຸສາຫະກຳແລະການບໍຣິການ ໄທມີແຫຼ່ງທ່ອງທ່ຽງທີ່ມີຊື່ສຽງ ເຊັ່ນ ພັດທະຍາ, ພູເກັດ,ບາງກອກແລະຊຽງໃໝ່ ເຊິ່ງສ້າງຣາຍໄດ້ໃຫ້ແກ່ປະເທດເຊັ່ນດຽວກັບການສົ່ງອອກອັນມີສ່ວນສຳຄັນໃນການພັດທະນາເສດຖະກິດແລະດ້ວຍຈີດີພີຂອງປະເທດ ເຊິ່ງມີມູນຄ່າຮາວ 334,026 ລ້ານດອລລ່າສະຫະຣັດ ຕາມທີ່ປະມານໃນ ພ.ສ. 2553 ເສດຖະກິດຂອງປະເທດໄທນັບວ່າໃຫຍ່ເປັນອັນດັບທີ່ 32 ຂອງໂລກ